title: Komisjoni rakendusmäärus (EL) nr 815/2012, 13. september 2012 , millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikordadega, mis hõlmavad telekommunikatsiooni-, ringhäälingu- või elektroonilisi teenuseid, mida ühendusevälised maksukohustuslased osutavad mittemaksukohustuslastele

text:
               14.9.2012

               ET

               Euroopa Liidu Teataja

               L 249/3

         KOMISJONI RAKENDUSMÄÄRUS (EL) nr 815/2012,
   13. september 2012,
   millega kehtestatakse nõukogu määruse (EL) nr 904/2010 üksikasjalikud rakenduseeskirjad seoses erikordadega, mis hõlmavad telekommunikatsiooni-, ringhäälingu- või elektroonilisi teenuseid, mida ühendusevälised maksukohustuslased osutavad mittemaksukohustuslastele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ning maksupettuste vastase võitluse kohta käibemaksu valdkonnas, (1) eriti selle artikli 44 lõiget 1, artikli 44 lõike 2 teist lõiku, artikli 45 lõikeid 1 ja 2 ning artikli 51 lõiget 1,
   ning arvestades järgmist:

               (1)

               Määrusega (EL) nr 904/2010 on kehtestatud eeskirjad halduskoostöö ning maksupettuste vastase võitluse kohta käibemaksu valdkonnas. Määruse (EL) nr 904/2010 artiklites 44 ja 45 on konkreetsemalt käsitletud teabevahetust seoses erikorraga, mis hõlmab nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) XII jaotise 6. peatüki kohaseid telekommunikatsiooni-, ringhäälingu- või elektroonilisi teenuseid. Kõnealused erikorrad hõlmavad väljaspool tarbimisliikmesriiki asuvat maksukohustuslast, kes peab registreerimisliikmesriigi elektroonilise liidese kaudu (ühtne kontaktpunkt) tasuma käibemaksu tarbimisliikmesriigis asjaomase müügi eest.

               (2)

               Liikmesriigid peavad koguma ja vahetama teatavaid andmeid seoses kõnealuste erikordade kohaselt tehtud tehingutega. Täpsemalt tähendab see registreerimisandmetega seotud teabe vahetamist liikmesriikide vahel ning käibedeklaratsioonide üksikasjade kogumist ja vahetamist, sealhulgas kõnealuste käibedeklaratsioonide parandamist.

               (3)

               Selleks et teabevahetus oleks ühetaoline, on vaja vastu võtta sellise teabevahetuse, sealhulgas ühise elektroonilise sõnumi tehnilised üksikasjad. See võimaldaks ka tehniliste ja funktsionaalsete spetsifikatsioonide ühtset arendamist, kuna need põhineksid reguleeritud raamistikul.

               (4)

               Samuti tuleks viivitamata ja ühtsel moel vahetada teatavat teavet seoses registreerimisandmetega, nagu erikorrast kõrvalejätmine, vabatahtlik lõpetamine või registreerimisliikmesriigi muutmine, et liikmesriigid saaksid jälgida erikordade nõuetekohast rakendamist ja võidelda maksupettuse vastu. Selleks tuleks ette näha sellise teabevahetuse ühtne kord.

               (5)

               Selleks et hoida halduskoormus võimalikult väiksena, on vaja elektroonilise liidese suhtes kehtestada teatavad nõuded, mis lihtsustaksid maksukohustuslastel isikuandmete ja käibedeklaratsioonide esitamist. Liikmesriike ei tohiks takistada kehtestamast täiendavaid lisafunktsioone, et halduskoormust veelgi vähendada.

               (6)

               Tagamaks, et registreerimisega seotud teave korra rakendamiseks ning korra raames koostatavad käibedeklaratsioonid edastataks ja neid töödeldaks tulemuslikult, peaksid liikmesriigid oma elektroonilise liidese töötama välja ühetaoliselt. Seepärast on vaja kehtestada kõnealuse teabe edastamiseks ühtne elektrooniline sõnum.

               (7)

               Vaja on selgitada, milliseid andmeid tuleb esitada juhul, kui erikorra kohaselt ei ole konkreetsel perioodil toimunud müüki ühes liikmesriigis või kõikides liikmesriikides.

               (8)

               Selleks et liikmesriigid ja maksukohustuslased saaksid oma järgnevates teadetes, sealhulgas maksu tasumisel, viidata ühemõtteliselt käibedeklaratsioonidele, peaks registreerimisliikmesriik andma igale käibedeklaratsioonile kordumatu viitenumbri.

               (9)

               Kõnealust määrust tuleks kohaldada alates samast kuupäevast kui määruse (EL) nr 904/2010 artikleid 44 ja 45.

               (10)

               Käesoleva määrusega ettenähtud meetmed on kooskõlas halduskoostöö alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Mõisted
   Käesolevas määruses kasutatakse järgmisi mõisteid:
   1)   „liiduväline kord”– direktiivi 2006/112/EÜ XII jaotise 6. peatüki 2. jao kohane väljaspool ühendust asuva maksukohustuslase osutatavaid telekommunikatsiooni-, ringhäälingu- või elektroonilisi teenuseid hõlmav erikord;
   2)   „liidu kord”– direktiivi 2006/112/EÜ XII jaotise 6. peatüki 3. jao kohane ühenduses, kuid mitte tarbimisliikmesriigis asuva maksukohustuslase osutatavaid telekommunikatsiooni-, ringhäälingu- või elektroonilisi teenuseid hõlmav erikord;
   3)   „erikorrad”– liiduväline kord ja liidu kord.
   Artikkel 2
   Elektroonilise liidese funktsioonid
   Registreerimisliikmesriigi elektroonilisel liidesel, mille kaudu maksukohustuslane registreerib ühe erikorra kasutamise ning mille kaudu kõnealune isik esitab registreerimisliikmesriigile kõnealuse korra raames käibedeklaratsiooni, on järgmised funktsioonid:

               a)

               see peab pakkuma võimalust salvestada direktiivi 2006/112/EÜ artikli 361 kohased identifitseerimisandmeid või direktiivi 2006/112/EÜ artiklite 365 ja 369g kohast käibedeklaratsiooni enne nende esitamist;

               b)

               see peab maksukohustuslasel võimaldama esitada käibedeklaratsiooniga seotud asjaomase teabe elektroonilise failiedastusega vastavalt registreerimisliikmesriigi kehtestatud tingimustele.

         Artikkel 3
   Registreerimisandmete edastamine
   1.   Registreerimisliikmesriik edastab teistele liikmesriikidele CCN/CSI võrgu kaudu järgmise teabe:

               a)

               andmed liiduvälist korda kasutava maksukohustuslase registreerimiseks;

               b)

               sarnased üksikasjad liidu korda kasutava maksukohustuslase registreerimiseks;

               c)

               antud registreerimisnumber.

         Esimeses lõigus osutatud teabe edastamiseks kasutatakse I lisas sätestatud ühtset elektroonilist sõnumit. I lisas sätestatud ühtse elektroonilise sõnumi B veergu kasutatakse liiduvälise korra puhul ja kõnealuse ühtse elektroonilise sõnumi C veergu liidu korra puhul.
   2.   Registreerimisliikmesriik teavitab viivitamata teist liikmesriiki CCN/CSI võrgu kaudu ja kasutades käesoleva määruse II lisas sätestatud ühtset elektroonilist sõnumit, kui maksukohustuslane

               a)

               on ühest erikorrast kõrvale jäetud:

               b)

               lõpetab vabatahtlikult ühe erikorra kasutamise;

               c)

               muudab liidu korra raames registreerimisliikmesriiki.

         Artikkel 4
   Maksukohustuslase esitatav käibedeklaratsioon
   1.   Maksukohustuslane esitab registreerimisliikmesriigile käibedeklaratsiooni direktiivi 2006/112/EÜ artiklite 365 ja 369g kohaste üksikasjadega, kasutades käesoleva määruse III lisas sätestatud ühtset elektroonilist sõnumit. III lisas sätestatud ühtse elektroonilise sõnumi B veergu kasutatakse liiduvälise korra puhul ja kõnealuse ühtse elektroonilise sõnumi C veergu liidu korra puhul.
   2.   Kui maksukohustuslane ei osuta mitte üheski liikmesriigis deklareerimisperioodi jooksul erikordadega hõlmatud teenuseid, täidetakse nullsummaline käibedeklaratsioon. Selleks täidetakse vaid III lisas sätestatud ühtse elektroonilise sõnumi lahtrid 1, 2 ja 21 liidu korra puhul ning lahtrid 1, 2 ja 11 liiduvälise korra puhul.
   3.   Maksukohustuslane peab lisama üksnes tarbimisliikmesriigis ja asukohaliikmesriigist osutatud teenused, kui erikorra kohaseid teenuseid on deklareerimisperioodi jooksul osutatud vastavalt kõnealuses liikmesriigis või kõnealusest liikmesriigist.
   Artikkel 5
   Käibedeklaratsioonis sisalduva teabe edastamine
   Registreerimisliikmesriik saadab artikli 4 lõikes 1 osutatud teabe, mis sisaldub käibedeklaratsioonis, igale tarbimisliikmesriigile ning käibemaksudeklaratsioonis märgitud asutusele CCN/CSI võrgu kaudu, kasutades käesoleva määruse III lisas sätestatud ühtset elektroonilist sõnumit.
   Esimese lõigu kohaldamisel edastab registreerimisliikmesriik tarbimisliikmesriigile ja asukohaliikmesriigile, kus või kust on teenuseid osutatud, III lisas sätestatud ühise elektroonilise sõnumi 1. osas sisalduva üldteabe koos kõnealuse ühise elektroonilise sõnumi 2. osa teabega, mis on seotud kõnealuse konkreetse tarbimisliikmesriigi või asukohaliikmesriigiga.
   Registreerimisliikmesriik edastab käibedeklaratsioonis sisalduva teabe üksnes nendele liikmesriikidele, kes on märgitud kõnealuses käibedeklaratsioonis.
   Artikkel 6
   Kordumatu viitenumber
   Artikli 5 kohaselt edastatav teave sisaldab registreerimisliikmesriigi antud viitenumbrit, mis on ainuomane konkreetsele käibedeklaratsioonile.
   Artikkel 7
   Käibedeklaratsiooni parandused
   Registreerimisliikmesriik võimaldab maksukohustuslasel käibedeklaratsioone parandada artiklis 2 osutatud elektroonilise liidese kaudu. Registreerimisliikmesriik edastab parandusi käsitleva teabe asjaomastele tarbimisliikmesriikidele ja asukohaliikmesriikidele kooskõlas artikliga 5 ning paneb kõnealusele teabele ajatempli.
   Artikkel 8
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. september 2012

            Komisjoni nimel

            president

         José Manuel BARROSO

      (1)  ELT L 268, 12.10.2010, lk 1.

      (2)  ELT L 347, 11.12.2006, lk 1.

      I LISA

         Registreerimisandmed

                  A veerg

                  B veerg

                  C veerg

                  Lahtri number

                  Liiduväline kord

                  Liidu kord

                  1

                  Registreerimisliikmesriigi antud individuaalne käibemaksuregistri number vastavalt direktiivi 2006/112/EÜ artiklile 362 (1)

                  Registreerimisliikmesriigi antud individuaalne käibemaksuregistri number, sealhulgas riigikood, vastavalt direktiivi 2006/112/EÜ artiklile 369d

                  2

                  Siseriiklik maksukohustuslasena registreerimise number (selle olemasolu korral)

                  3

                  Äriühingu nimi

                  Äriühingu nimi

                  4

                  Äriühingu ärinimi/ärinimed, kui see erineb (need erinevad) äriühingu nimest

                  Äriühingu ärinimi/ärinimed, kui see erineb (need erinevad) äriühingu nimest

                  5

                  Täielik postiaadress (2)

                  Täielik postiaadress (3)

                  6

                  Maksukohustuslase äritegevuse asukohariik

                  Maksukohustuslase äritegevuse asukohariik väljaspool liitu

                  7

                  Maksukohustuslase e-posti aadress

                  Maksukohustuslase e-posti aadress

                  8

                  Maksukohustuslase veebisait/veebisaidid (selle/nende olemasolu korral)

                  Maksukohustuslase veebisait/veebisaidid (selle/nende olemasolu korral)

                  9

                  Kontaktisik

                  Kontaktisik

                  10

                  Telefoninumber

                  Telefoninumber

                  11

                  IBAN- või OBAN-number

                  IBAN-number

                  12

                  BIC-number

                  BIC-number

                  13.1

                  Individuaalne käibemaksuregistri number, või selle puudumisel maksuviitenumber, mille on andnud liikmesriik, kus on maksukohustuslase püsiv tegevuskoht, (4) mis ei ole registreerimisliikmesriigis

                  14.1

                  Täielik postiaadress ja ärinimed püsivate asukohtade (5) puhul, mis ei ole registreerimisliikmesriigis

                  15.1

                  Liikmesriigi poolt ühendusevälistele maksukohustuslastele antud käibemaksuregistri number/numbrid (6)

                  16

                  Elektrooniline deklaratsioon, mis tõendab, et maksukohustuslane ei ole liidus käibemaksukohustuslasena registreeritud.

                  17

                  Korra kasutamise alguskuupäev (7)

                  Korra kasutamise alguskuupäev (8)

                  18

                  Maksukohustuslase poolt korra raames esitatud registreerimistaotluse kuupäev

                  Maksukohustuslase poolt korra raames esitatud registreerimistaotluse kuupäev

                  19

                  Registreerimisliikmesriigi registreerimisotsuse kuupäev

                  Registreerimisliikmesriigi registreerimisotsuse kuupäev

                  20

                  Märge selle kohta, kas maksukohustuslase puhul on tegemist käibemaksugrupiga (9)

                  21

                  Registreerimisliikmesriigi antud individuaalne käibemaksuregistri number vastavalt direktiivi 2006/112/EÜ artiklitele 362 ja 369d juhul, kui on varem ühte kordadest kasutatud.

                  Registreerimisliikmesriigi antud individuaalne käibemaksuregistri number vastavalt direktiivi 2006/112/EÜ artiklitele 362 ja 369d juhul, kui on varem ühte kordadest kasutatud.

         (1)  Järgida tuleb formaati EUxxxyyyyyz, kus xxx on registreerimisliikmesriigi kolmekohaline ISO-kood, yyyyy on registreerimisliikmesriigi antud viiekohaline number ning z on kontrollnumber.

         (2)  Märkida postikood, kui see on olemas.

         (3)  Märkida postikood, kui see on olemas.

         (4)  Kui on rohkem kui üks püsiv tegevuskoht, kasutage lahtreid 13.1, 13.2 jne.

         (5)  Kui on rohkem püsivaid asukohti, kasutage lahtreid 14.1, 14.2 jne.

         (6)  Kui liikmesriik on ühendusevälistele maksukohustuslastele andnud mitu käibemaksuregistri numbrit, tuleb kasutada lahtreid 15.1, 15.2 jne.

         (7)  See võib teatavatel piiratud juhtudel olla enne korra raames registreerimise kuupäeva.

         (8)  See võib teatavatel piiratud juhtudel olla enne korra raames registreerimise kuupäeva.

         (9)  Märkida lahtrisse sobiv variant (jah/ei).

      II LISA

         Üksikasjad seoses maksukohustuslase staatusega registreerimisliikmesriigi registris

                  Registreerimisliikmesriigi antud individuaalne käibemaksuregistri number, sealhulgas riigikood

                  Kuupäev, mil muudatus jõustub

                  Põhjus maksukohustuslase seisundi muutmiseks registris, kasutades järgmisi koode:

                              1)

                              maksukohustuslane on teavitanud registreerimisliikmesriiki, et ta ei osuta enam telekommunikatsiooni-, ringhäälingu- või elektroonilisi teenuseid;

                              2)

                              registreerimisliikmesriik eeldab, et maksukohustuslase maksustatav ja erikorraga hõlmatud tegevus on lõppenud;

                              3)

                              maksukohustuslane ei täida enam erikorra rakendamiseks vajalikke tingimusi;

                              4)

                              maksukohustuslane rikub pidevalt erikorra sätteid;

                              5)

                              maksukohustuslane on vabatahtlikult taotlenud erikorra kasutamise lõpetamist;

                              6)

                              maksukohustuslane on taotlenud registreerimist uues registreerimisliikmesriigis.

      III LISA

         Käibedeklaratsioon

                     1. osa.   Üldteave

                  A veerg

                  B veerg

                  C veerg

                  Lahtri number

                  Liiduväline kord

                  Liidu kord

                     Kordumatu viitenumber
                      (1)

                  1

                  Registreerimisliikmesriigi antud individuaalne käibemaksuregistri number vastavalt direktiivi 2006/112/EÜ artiklile 362

                  Registreerimisliikmesriigi antud individuaalne käibemaksuregistri number, sealhulgas riigikood, vastavalt direktiivi 2006/112/EÜ artiklile 369d

                  2

                  Deklareerimisperiood (2)

                  Deklareerimisperiood (3)

                  2a

                  Perioodi algus- ja lõppkuupäev (4)

                  Perioodi algus- ja lõppkuupäev (5)

                  3

                  Vääring

                  Vääring

                     2. osa.   Iga tarbimisliikmesriigi jaoks, kus käibemaks tasumisele kuulub
                      (6)

                  2a)   Äritegevuse asukohast või registreerimisliikmesriigi püsivast asukohast osutatud teenused

                  4.1

                  Tarbimisliikmesriigi riigikood

                  Tarbimisliikmesriigi riigikood

                  5.1

                  Käibemaksu standardmäär tarbimisliikmesriigis

                  Käibemaksu standardmäär tarbimisliikmesriigis

                  6.1

                  Vähendatud käibemaksumäär tarbimisliikmesriigis

                  Vähendatud käibemaksumäär tarbimisliikmesriigis

                  7.1

                  Standardmääraga maksustatav summa

                  Standardmääraga maksustatav summa

                  8.1

                  Standardmääraga makstud käibemaks

                  Standardmääraga makstud käibemaks

                  9.1

                  Vähendatud määraga maksustatav summa

                  Vähendatud määraga maksustatav summa

                  10.1

                  Vähendatud määraga makstud käibemaks

                  Vähendatud määraga makstud käibemaks

                  11.1

                  Kogu makstav käibemaks

                  Kogu makstav käibemaks äritegevuse asukohast või registreerimisliikmesriigi püsivast tegevuskohast osutatud teenuste eest

                  2b)   Väljaspool registreerimisliikmesriiki olevast püsivast tegevuskohast osutatud teenused
                      (7)

                  12.1

                  Tarbimisliikmesriigi riigikood

                  13.1

                  Käibemaksu standardmäär tarbimisliikmesriigis

                  14.1

                  Vähendatud käibemaksumäär tarbimisliikmesriigis

                  15.1

                  Individuaalne käibemaksuregistri number, või selle puudumisel sellise liikmesriigi antud maksuviitenumber (sealhulgas riigikood), kus on püsiv tegevuskoht

                  16.1

                  Standardmääraga maksustatav summa

                  17.1

                  Standardmääraga makstav käibemaks

                  18.1

                  Vähendatud määraga maksustav summa

                  19.1

                  Vähendatud määraga makstav käibemaks

                  20.1

                  Kogu makstav käibemaks väljaspool registreerimisliikmesriiki olevast püsivast tegevuskohast osutatud teenuste eest

                  2c)   Äritegevuse asukoha või registreerimisliikmesriigi püsiva tegevuskoha kogusumma, samuti kõigis teistes liikmesriikides kõigi püsivate tegevuskohtade kogusumma

                  21.1

                  Kõigi tegevuskohtade makstav käibemaksu kogusumma (lahter 11.1 + lahter 11.2 … + lahter 20.1 + lahter 20.2 …)

         (1)  Registreerimisliikmesriigi antud kordumatu viitenumber sisaldab registreerimisliikmesriigi riigikoodi / käibemaksukohustuslasena registreerimise numbrit / deklareerimisperioodi – nt GB/xxxxxxxxx/Q1.yy + igale deklaratsioonile lisatakse ajatempel. Registreerimisliikmesriik annab numbri enne teisele asjaomasele liikmesriigile käibedeklaratsiooni esitamist.

         (2)  Põhineb kalendrikvartalitel: Q1.yyyy – Q2.yyyy – Q3.yyyy Q4.yyyy.

         (3)  Põhineb kalendrikvartalitel: Q1.yyyy – Q2.yyyy – Q3.yyyy Q4.yyyy.

         (4)  Täidetakse üksnes sel juhul, kui maksukohustuslane esitab rohkem kui ühe käibedeklaratsiooni sama kvartali kohta. Näidatakse kalendripäevad: pp.kk.aaaa – pp.kk.aaaa.

         (5)  Täidetakse üksnes sel juhul, kui maksukohustuslane esitab rohkem kui ühe käibedeklaratsiooni sama kvartali kohta. Näidatakse kalendripäevad: pp.kk.aaaa – pp.kk.aaaa.

         (6)  Kui on rohkem kui üks tarbimisliikmesriik (või kui vaid ühes tarbimisliikmesriigis on käibemaksumäära muudetud kvartali keskel), tuleb kasutada lahtreid 4.2, 5.2, 6.2 jne.

         (7)  Kui on rohkem tegevuskohti, kasutage lahtreid 12.1.2, 13.1.2, 14.1.2 jne.


title: Komisjoni rakendusmäärus (EL) nr 938/2014, 2. september 2014 , millega algatatakse uurimine seoses võimaliku kõrvalehoidmisega Kambodžast, Pakistanist ja Filipiinidelt saadetud Hiina Rahvavabariigist pärit jalgrataste impordi suhtes nõukogu määrusega (EL) nr 502/2013 kehtestatud dumpinguvastastest meetmetest, olenemata sellest, kas jalgrattad on deklareeritud Kambodžast, Pakistanist ja Filipiinidelt pärinevana või mitte, ning kehtestatakse kõnealuse impordi suhtes registreerimisnõue

text:
               3.9.2014

               ET

               Euroopa Liidu Teataja

               L 263/5

         KOMISJONI RAKENDUSMÄÄRUS (EL) nr 938/2014,
   2. september 2014,
   millega algatatakse uurimine seoses võimaliku kõrvalehoidmisega Kambodžast, Pakistanist ja Filipiinidelt saadetud Hiina Rahvavabariigist pärit jalgrataste impordi suhtes nõukogu määrusega (EL) nr 502/2013 kehtestatud dumpinguvastastest meetmetest, olenemata sellest, kas jalgrattad on deklareeritud Kambodžast, Pakistanist ja Filipiinidelt pärinevana või mitte, ning kehtestatakse kõnealuse impordi suhtes registreerimisnõue
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artikli 13 lõiget 3 ja artikli 14 lõiget 5,
   pärast liikmesriikide teavitamist,
   ning arvestades järgmist:
   A.   TAOTLUS

               (1)

               Euroopa Komisjonile (edaspidi „komisjon”) on esitatud algmääruse artikli 13 lõike 3 ja artikli 14 lõike 5 kohane taotlus uurida võimalikku kõrvalehoidmist Hiina Rahvavabariigist pärit jalgrataste impordi suhtes kehtestatud dumpinguvastastest meetmetest ning kehtestada Kambodžast, Pakistanist ja Filipiinidelt saadetud jalgrataste impordi suhtes registreerimisnõue, olenemata sellest, kas selline import on deklareeritud Kambodžast, Pakistanist ja Filipiinidelt pärinevana või mitte.

               (2)

               Taotluse esitas 23. juulil 2014 Euroopa Jalgrattatootjate Ühendus (European Bicycle Manufacturers Association — EBMA) viieteistkümne liidu jalgrattatootja nimel.

         B.   TOODE

               (3)

               Võimaliku meetmetest kõrvalehoidmisega seotud vaatlusalune toode on Hiina Rahvavabariigist pärit mootorita jalgrattad ja muud rattad (kaasa arvatud kolmerattalised veojalgrattad, kuid mitte monorattad), mis kuuluvad CN-koodide 8712 00 30 ja ex 8712 00 70 alla (edaspidi „vaatlusalune toode”).

               (4)

               Uurimisalune toode, mis praegu kuulub samade CN-koodide alla nagu vaatlusalune toodegi, on määratletud eelmises põhjenduses, kuid see on saadetud Kambodžast, Pakistanist ja Filipiinidelt ning ei ole oluline, kas see on deklareeritud Kambodžast, Pakistanist ja Filipiinidelt pärinevana või mitte (edaspidi „uurimisalune toode”).

         C.   KEHTIVAD MEETMED

               (5)

               Kehtivad meetmed, millest väidetavalt kõrvale hoitakse, on dumpinguvastased meetmed, mis on kehtestatud nõukogu rakendusmäärusega (EL) nr 502/2013 (2).

         D.   UURIMISE ALGATAMISE PÕHJUSED

               (6)

               Taotlus sisaldab piisavalt esmapilgul usutavaid tõendeid selle kohta, et Hiina Rahvavabariigist pärit jalgrataste suhtes kehtestatud dumpinguvastastest meetmetest hoitakse kõrvale rataste Kambodžas, Pakistanis ja Filipiinidel ümberlaadimise ja kokkupaneku kaudu.

               (7)

               Taotluses esitatud esmapilgul usutavad tõendid on järgmised.

               (8)

               Taotluses näidatakse, et pärast seda, kui nõukogu rakendusmäärusega (EL) nr 501/2013 (3) kehtestati Indoneesiast, Malaisiast, Sri Lankalt ja Tuneesiast saadetud impordi suhtes meetmed ja neid laiendati, olenemata sellest, kas selline import on deklareeritud kõnealustest riikidest või mitte, on Hiina Rahvavabariigi, Kambodža, Pakistani ja Filipiinide ekspordis liitu toimunud märgatavad muutused ning sellistele muutustele pole muud põhjendust või majanduslikku õigustust kui tollimaksu kehtestamine.

               (9)

               Selline muutus näib tulenevat sellest, et Hiina Rahvavabariigist pärit jalgrattad laaditakse liitu transportimisel ümber Kambodžas, Pakistanis ja Filipiinidel ning et Kambodžas, Pakistanis ja Filipiinidel toimub jalgrataste kokkupanek.

               (10)

               Lisaks sisaldab taotlus piisavalt esmapilgul usutavaid tõendeid selle kohta, et vaatlusaluse toote impordi suhtes kehtivate dumpinguvastaste meetmete parandavat mõju kahjustatakse nii koguste kui ka hinna osas. Uurimisalust toodet imporditakse märkimisväärses koguses ning see on ilmselt asendanud vaatlusaluse toote impordi. On piisavalt esmapilgul usutavaid tõendeid selle kohta, et uurimisalust toodet imporditakse hindadega, mis on madalamad meetmete kehtestamiseni viinud uurimise käigus kindlaks määratud mittekahjustavast hinnast.

               (11)

               Taotlus sisaldab piisavalt esmapilgul usutavaid tõendeid selle kohta, et uurimisaluse toote hinnad on vaatlusaluse toote varem kindlaks määratud normaalväärtusega võrreldes dumpinguhinnad.

               (12)

               Kui uurimise käigus tuvastatakse ka muid Kambodžas, Pakistanis ja Filipiinidel kasutatavaid algmääruse artikliga 13 hõlmatud kõrvalehoidmisvõtteid peale ümberlaadimise ja kokkupaneku, võib uurimine hõlmata ka neid.

         E.   MENETLUS

               (13)

               Eespool esitatut silmas pidades on komisjon jõudnud järeldusele, et on olemas piisavalt tõendusmaterjali, et algatada uurimine vastavalt algmääruse artikli 13 lõikele 3 ja kehtestada uurimisaluse toote impordi suhtes registreerimisnõue vastavalt algmääruse artikli 14 lõikele 5, olenemata sellest, kas tooted on deklareeritud Kambodžast, Pakistanist ja Filipiinidelt pärinevana või mitte.

         a)   Küsimustikud

               (14)

               Selleks et saada uurimise jaoks vajalikuks peetavat teavet, saadab komisjon küsimustikud Kambodžas, Pakistanis ja Filipiinidel asuvatele teadaolevatele eksportijatele/tootjatele ja teadaolevatele eksportijate/tootjate ühendustele, Hiina Rahvavabariigis asuvatele teadaolevatele eksportijatele/tootjatele ja teadaolevatele eksportijate/tootjate ühendustele, liidus asuvatele teadaolevatele importijatele ja teadaolevatele importijate ühendustele ning Hiina Rahvavabariigi, Kambodža, Pakistani ja Filipiinide ametiasutustele. Vastavalt vajadusele võib teavet taotleda ka liidu tootmisharult.

               (15)

               Igal juhul peavad kõik huvitatud isikud komisjoniga viivitamatult, kuid mitte hiljem kui käesoleva määruse artiklis 3 sätestatud tähtaja jooksul ühendust võtma ja taotlema küsimustikku käesoleva määruse artikli 3 lõikes 1 ette nähtud tähtaja jooksul, arvestades et käesoleva määruse artikli 3 lõikes 2 ette nähtud tähtaega kohaldatakse kõigi huvitatud isikute suhtes.

               (16)

               Hiina Rahvavabariigi, Kambodža, Pakistani ja Filipiinide ametiasutusi teavitatakse uurimise algatamisest.

         b)   Teabe kogumine ja huvitatud isikute ärakuulamine

               (17)

               Kõigil huvitatud isikutel palutakse teha kirjalikult teatavaks oma seisukohad ja esitada tõendid. Lisaks sellele võib komisjon huvitatud isikud ära kuulata, kui nad esitavad kirjaliku taotluse, milles on näidatud, et neil on selleks konkreetsed põhjused.

         c)   Impordi vabastamine registreerimisnõudest või meetmetest

               (18)

               Algmääruse artikli 13 lõike 4 kohaselt võib uurimisaluse toote impordi vabastada registreerimisnõudest või meetmetest, kui impordi puhul ei esine meetmetest kõrvalehoidmist.

               (19)

               Kuna väidetav kõrvalehoidmine leiab aset väljaspool liitu, võib vastavalt algmääruse artikli 13 lõikele 4 vabastada registreerimisnõudest või meetmetest need mootorita jalgrataste (ja muude rataste, kaasa arvatud kolmerattalised veojalgrattad, kuid mitte monorattad) tootjad Kambodžas, Pakistanis ja Filipiinidel, kes suudavad tõendada, et nad ei ole seotud (4) ühegi tootjaga, kelle suhtes meetmed (5) kehtivad, ning kelle puhul on leitud, et nad ei tegele meetmetest kõrvalehoidmisega algmääruse artikli 13 lõigetes 1 ja 2 määratletud tähenduses. Tootjad, kes soovivad vabastust, peaksid käesoleva määruse artikli 3 lõikes 3 esitatud tähtaja jooksul esitama taotluse koos nõuetekohaste tõenditega.

         F.   REGISTREERIMINE

               (20)

               Vastavalt algmääruse artikli 14 lõikele 5 tuleks uurimisaluse toote impordi suhtes kehtestada registreerimisnõue, tagamaks, et kui uurimise tulemusena tuvastatakse meetmetest kõrvalehoidmine, siis saaks dumpinguvastase tollimaksu sisse nõuda alates kuupäevast, millal Kambodžast, Pakistanist ja Filipiinidelt saadetud impordi suhtes registreerimisnõue kehtestati.

         G.   TÄHTAJAD

               (21)

               Tõrgeteta asjaajamise huvides tuleks kehtestada tähtajad, mille jooksul:

                           —

                           huvitatud isikud saavad endast komisjonile teada anda, esitada oma kirjaliku seisukoha, tagastada täidetud küsimustikud ja esitada muud teavet, mida tuleks uurimisel arvestada;

                           —

                           Kambodža, Pakistani ja Filipiinide tootjad saavad taotleda impordi registreerimisest või meetmetest vabastamist,

                           —

                           huvitatud isikud võivad esitada komisjonile kirjaliku ärakuulamistaotluse.

               (22)

               Tähelepanu juhitakse asjaolule, et enamiku algmääruses sätestatud menetlusõiguste kasutamine sõltub sellest, kas huvitatud isik on endast käesoleva määruse artiklis 3 sätestatud tähtaja jooksul teatanud.

         H.   KOOSTÖÖSOOVIMATUS

               (23)

               Kui mõni huvitatud isik ei võimalda juurdepääsu vajalikule teabele või ei esita seda ettenähtud tähtaja jooksul või takistab uurimist olulisel määral, võib vastavalt algmääruse artiklile 18 teha nii negatiivsed kui ka positiivsed järeldused kättesaadavate faktide põhjal.

               (24)

               Kui selgub, et huvitatud isik on esitanud eksitavat või valeteavet, jäetakse selline teave arvesse võtmata ning võidakse toetuda kättesaadavatele faktidele.

               (25)

               Kui huvitatud isik ei tee koostööd või teeb seda üksnes osaliselt ning kui järeldused põhinevad seetõttu kättesaadavatel faktidel vastavalt algmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral,

         I.   UURIMISE AJAKAVA

               (26)

               Uurimine viiakse algmääruse artikli 13 lõike 3 kohaselt lõpule üheksa kuu jooksul pärast käesoleva määruse avaldamist Euroopa Liidu Teatajas.

         J.   ISIKUANDMETE TÖÖTLEMINE

               (27)

               Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EÜ) nr 45/2001 (6).

         K.   ÄRAKUULAMISE EEST VASTUTAV AMETNIK

               (28)

               Huvitatud isikud võivad taotleda kaubanduse peadirektoraadi ärakuulamise eest vastutava ametniku sekkumist. Ärakuulamise eest vastutav ametnik on vahendaja huvitatud isikute ja komisjoni uurimistalituse vahel. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kolmandate isikute ärakuulamistaotlustega. Ärakuulamise eest vastutav ametnik võib korraldada huvitatud isiku ärakuulamise ja tegutseda vahendajana tagamaks, et huvitatud isiku õigust kaitsele kohaldatakse täiel määral.

               (29)

               Taotlus saada ärakuulamise eest vastutava ametniku juures ära kuulatud tuleb esitada kirjalikult ning selles tuleb selgitada taotluse esitamise põhjused. Ärakuulamise eest vastutav ametnik annab võimaluse ka sellisteks ärakuulamisteks, kus on esindatud isikud, kes esitavad erinevaid seisukohti ja vastuväiteid.

               (30)

               Lisateave ja kontaktandmed on huvitatud isikutele kättesaadavad kaubanduse peadirektoraadi ärakuulamise eest vastutava ametniku veebisaidil: http://ec.europa.eu/commission_2010-2014/degucht/contact/hearing-officer/,

         ON VASTU VÕTNUD KÄESOLEVA MÄÄRUSE:
   Artikkel 1
   Vastavalt määruse (EÜ) nr 1225/2009 artikli 13 lõikele 3 algatatakse uurimine, et teha kindlaks, kas importides liitu Kambodžast, Pakistanist ja Filipiinidelt saadetud mootorita jalgrattaid ja muid rattaid (kaasa arvatud kolmerattalised veojalgrattad, kuid mitte monorattad), mis kuuluvad CN-koodide ex 8712 00 30 ja ex 8712 00 70 alla (TARICi koodid 8712003020, and 8712007092), olenemata sellest, kas tooted on deklareeritud Kambodžast, Pakistanist ja Filipiinidelt pärinevana või mitte, hoitakse kõrvale määrusega (EL) nr 502/2013 kehtestatud meetmetest.
   Artikkel 2
   Tolliasutused võtavad vastavalt määruse (EÜ) nr 1225/2009 artikli 13 lõikele 3 ja artikli 14 lõikele 5asjakohaseid meetmeid käesoleva määruse artiklis 1 määratletud toote registreerimiseks selle importimisel liitu.
   Registreerimisnõue aegub üheksa kuu möödumisel käesoleva määruse jõustumise kuupäevast.
   Komisjon võib määruse alusel lubada tolliasutustel lõpetada liitu imporditavate toodete registreerimise selliste tootjate puhul, kes on taotlenud registreerimisest vabastamist ja kelle puhul on tehtud kindlaks, et nad vastavad vabastamise eelduseks olevatele nõuetele.
   Artikkel 3

               (1)

               Küsimustikke tuleb komisjonilt taotleda 15 päeva jooksul alates käesoleva määruse avaldamisest Euroopa Liidu Teatajas.

               (2)

               Kõik huvitatud isikud, kes soovivad, et nende märkusi uurimise käigus arvesse võetaks, peavad endast komisjonile teatama ning esitama kirjalikult oma seisukohad ja küsimustiku vastused või mis tahes muu teabe 37 päeva jooksul pärast käesoleva määruse avaldamist Euroopa Liidu Teatajas, kui ei ole sätestatud teisiti.

               (3)

               Kambodžas, Pakistanis ja Filipiinidel asuvad tootjad, kes taotlevad vabastust impordi registreerimise nõudest või meetmetest, peavad esitama taotluse koos nõuetekohaste tõenditega sama 37-päevase tähtaja jooksul.

               (4)

               Huvitatud isikud võivad sama 37-päevase tähtaja jooksul taotleda komisjonilt ärakuulamist.

               (5)

               Huvitatud isikutel palutakse esitada kõik esildised ja taotlused e-posti teel, sealhulgas ka skaneeritud volikirjad ja sertifikaadid välja arvatud mahukad vastused, mis tuleb esitada CD-ROMil või DVD-l käsipostiga või tähitud kirjaga. E-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega dokumendis „CORRESPONDENCE WITH THE EUROPEAN COMMISSION IN TRADE DEFENCE CASES”, mis on avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on ettevõtte toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad selgesõnaliselt soovi saada kõik dokumendid komisjonilt teiste sidevahendite kaudu või kui dokumendi laad nõuab selle saatmist tähitud kirjaga. Täiendavaid reegleid ja lisainfot komisjoniga suhtlemise kohta, sh teavet e-posti teel esitatud esildiste suhtes kehtivate põhimõtete kohta, leiavad huvitatud isikud eespool osutatud huvitatud isikutega suhtlemise juhendist.

         Kõik kirjalikud esildised, sealhulgas käesolevas määruses nõutud teave, küsimustiku vastused ja kirjavahetus, mida huvitatud isikud käsitlevad konfidentsiaalsena, peavad olema märgistatud sõnaga „Limited” („piiratud kasutusega”) (7) ning vastavalt algmääruse artikli 19 lõikele 2 peab nendega kaasas olema mittekonfidentsiaalne versioon, millel on märge „For inspection by interested parties” („tutvumiseks huvitatud isikutele”).
   Komisjoni postiaadress:

               European Commission

               Directorate General for Trade

               Directorate H

               Office: CHAR 04/039

               1049 Bruxelles/Brussels

               BELGIQUE/BELGIË

               E-post: TRADE-R608-BICYCLES-CIR@ec.europa.eu

         Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. september 2014

            Komisjoni nimel

            president

         José Manuel BARROSO

      (1)  ELT L 343, 22.12.2009, lk 51.

      (2)  Nõukogu määrus (EL) nr 502/2013, 29. mai 2013, millega muudetakse pärast määruse (EÜ) nr 1225/2009 artikli 11 lõike 3 kohast vahepealset läbivaatamist rakendusmäärust (EL) nr 990/2011, millega kehtestatakse Hiina Rahvavabariigist pärit jalgrataste impordi suhtes lõplik dumpinguvastane tollimaks (ELT L 153, 5.6.2013, lk 17).

      (3)  Nõukogu rakendusmäärus (EL) nr 501/2013, 29. mai 2013, millega laiendatakse Hiina Rahvavabariigist pärit jalgrataste impordi suhtes määrusega (EL) nr 990/2011 kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte (ELT L 153, 5.6.2013, lk 1).

      (4)  Vastavalt komisjoni määruse (EMÜ) nr 2454/93 (EÜT L 253, 11.10.1993, lk 1) (millega kehtestatakse ühenduse tolliseadustiku rakendussätted) artiklile 143 käsitatakse isikuid üksteisega seotuna ainult siis, kui: a) nad on teineteise äriettevõtte ametiisikud või juhatuse liikmed; b) nad on õiguslikult seisundilt äripartnerid; c) nende vahel on töösuhe; d) üks isik otse või kaudselt omab, kontrollib või valdab 5 % või rohkem mõlema poole kõigist emiteeritud hääleõiguslikest osadest või aktsiatest; e) üks nendest kontrollib otseselt või kaudselt teist; f) kolmas isik kontrollib otseselt või kaudselt mõlemaid; g) nad koos kontrollivad otseselt või kaudselt kolmandat isikut; või h) nad on ühe ja sama perekonna liikmed. Isikud loetakse ühe ja sama perekonna liikmeteks ainult siis, kui nad on sugulussuhetelt: i) abikaasad, ii) vanem ja laps, iii) vend ja õde (sealhulgas poolvend ja -õde), iv) vanavanem ja lapselaps, v) onu või tädi ja õe- või vennalaps, vi) ämm või äi ja väimees või minia, vii) abikaasa vend või õemees ja abikaasa õde või vennanaine. Selles kontekstis tähendab „isik” mis tahes füüsilist või juriidilist isikut.

      (5)  Isegi kui tootjad on eespool kirjeldatud viisil seotud ettevõtjatega, kelle suhtes kehtivad Hiina Rahvavabariigist lähtuva ekspordi suhtes kehtestatud meetmed (esialgsed dumpinguvastased meetmed), võidakse siiski anda vabastus juhul, kui puuduvad tõendid, et seotus ettevõtjatega, kelle suhtes esialgsed meetmed kehtivad, on loodud või seda on kasutatud esialgsetest meetmetest kõrvale hoidmiseks.

      (6)  Euroopa Parlamendi ja nõukogu määrus (EÜ) nr 45/2001, 18. detsember 2000, üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).

      (7)  See on konfidentsiaalne dokument nõukogu määruse (EÜ) nr 1225/2009 (ELT L 343, 22.12.2009, lk 51) artikli 19 ja WTO GATT 1994 VI artikli rakendamise lepingu (dumpinguvastane leping) artikli 6 kohaselt. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.


title: Komisjoni rakendusmäärus (EL) 2015/223, 12. veebruar 2015 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.2.2015

               ET

               Euroopa Liidu Teataja

               L 37/5

         KOMISJONI RAKENDUSMÄÄRUS (EL) 2015/223,
   12. veebruar 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. veebruar 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  EG

                  138,6

                  IL

                  97,8

                  MA

                  87,0

                  TR

                  113,2

                  ZZ

                  109,2

                  0707 00 05

                  EG

                  191,6

                  JO

                  217,9

                  TR

                  195,8

                  ZZ

                  201,8

                  0709 91 00

                  EG

                  57,5

                  ZZ

                  57,5

                  0709 93 10

                  MA

                  225,7

                  TR

                  232,1

                  ZZ

                  228,9

                  0805 10 20

                  EG

                  46,8

                  IL

                  75,5

                  MA

                  54,3

                  TN

                  50,6

                  TR

                  67,8

                  ZZ

                  59,0

                  0805 20 10

                  IL

                  146,2

                  MA

                  107,7

                  ZZ

                  127,0

                  0805 20 30, 0805 20 50, 0805 20 70, 0805 20 90

                  EG

                  74,4

                  IL

                  143,3

                  JM

                  116,6

                  MA

                  111,0

                  TR

                  80,4

                  ZZ

                  105,1

                  0805 50 10

                  TR

                  65,0

                  ZZ

                  65,0

                  0808 10 80

                  BR

                  65,7

                  CL

                  89,9

                  CN

                  119,5

                  MK

                  22,6

                  US

                  197,5

                  ZZ

                  99,0

                  0808 30 90

                  CL

                  291,0

                  ZA

                  121,4

                  ZZ

                  206,2

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) 2017/807, 11. mai 2017, millega kehtestatakse erand rakendusmäärusest (EL) nr 809/2014 seoses ühtse taotluse, toetuse- või maksetaotluste esitamise tähtpäevaga, ühtse taotluse või maksetaotluse muudatustest teatamise tähtpäevaga ning toetusõigustetaotluste või põhitoetuskava toetusõiguste väärtuse suurendamise taotlustega aastaks 2017

text:
               12.5.2017

               ET

               Euroopa Liidu Teataja

               L 121/35

         KOMISJONI RAKENDUSMÄÄRUS (EL) 2017/807,
   11. mai 2017,
   millega kehtestatakse erand rakendusmäärusest (EL) nr 809/2014 seoses ühtse taotluse, toetuse- või maksetaotluste esitamise tähtpäevaga, ühtse taotluse või maksetaotluse muudatustest teatamise tähtpäevaga ning toetusõigustetaotluste või põhitoetuskava toetusõiguste väärtuse suurendamise taotlustega aastaks 2017
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 78 esimese lõigu punkti b ja teist lõiku,
   ning arvestades järgmist:

               (1)

               Komisjoni rakendusmäärusega (EL) nr 809/2014 (2) on kehtestatud ühtse taotluse, toetuse- või maksetaotluste esitamise tähtpäev, ühtse taotluse või maksetaotluse muudatustest teatamise tähtpäev ning toetusõigustetaotluste või põhitoetuskava toetusõiguste väärtuse suurendamise taotluste esitamise tähtpäev.

               (2)

               Mitu liikmesriiki on teinud oma otsetoetuste haldussüsteemis muudatusi, mis sisaldavad muu hulgas nende riikide põldude identifitseerimise süsteemi struktuuri muutmist ja infotehnoloogia ümberkorraldamist. Need muudatused langevad kokku olulise etapiga georuumilise toetusetaotluse kohustuslikus kasutuselevõtus. Selle tulemusel on neis liikmesriikides tekkinud süsteemi haldamisega probleeme.

               (3)

               See olukord on mõjutanud toetusesaajate võimalust esitada ühine taotlus, toetuse- või maksetaotlused ja toetusõiguste taotlused või põhitoetuskava toetusõiguste väärtuse suurendamise taotlused rakendusmääruse (EL) nr 809/2014 artikli 13 lõikega 1 ja artikli 22 lõikega 1 ettenähtud tähtaja jooksul.

               (4)

               Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest 1 erand, mis võimaldab liikmesriikidel määrata 2017. aastaks kindlaks ühtse taotluse, toetuse- või maksetaotluste esitamise tähtpäeva ning toetusõigustetaotluste või põhitoetuskava toetusõiguste väärtuse suurendamise taotluste esitamise tähtpäeva, mis on hilisem, kui on ette nähtud kõnealustes artiklites. Kuna rakendusmääruse (EL) nr 809/2014 artikli 11 lõikes 4, artikli 15 lõigetes 2 ja 2a osutatud kuupäevad on seotud nimetatud määruse artikli 13 lõikes 1 sätestatud tähtpäevaga, tuleks teha samasugune erand eelkontrollide tulemustest ja ühtse taotluse või maksetaotluse muudatustest teatamiseks.

               (5)

               Kuna need erandid peaksid hõlmama ühtset taotlust, toetuse- ja maksetaotlusi, muudatuste tegemist ühtses taotluses või maksetaotluses ning toetusõigustetaotlusi 2017. taotlusaasta kohta, on asjakohane, et käesolevat määrust kohaldatakse 2017. aastaks esitatud taotluste ja maksetaotluste suhtes.

               (6)

               Käesoleva määrusega ettenähtud meetmed on kooskõlas otsetoetuste korralduskomitee ja maaelu arengu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erandina rakendusmääruse (EL) nr 809/2014 artikli 13 lõike 1 esimesest lõigust ei tohi liikmesriikide poolt 2017. aastaks kindlaksmääratavad ühtse taotluse, toetuse- või maksetaotluste esitamise tähtpäevad olla hilisemad kui 15. juuni.
   Artikkel 2
   Erandina rakendusmääruse (EL) nr 809/2014 artikli 15 lõikest 2 on neis liikmesriikides, kus kasutatakse käesoleva määruse artiklis 1 sätestatud erandit, vaja rakendusmääruse (EL) nr 809/2014 artikli 15 lõike 1 kohaselt tehtud muudatustest 2017. aasta ühtses taotluses või maksetaotluses teatada pädevale asutusele hiljemalt 15. juuniks.
   Artikkel 3
   Artiklites 1 ja 2 sätestatud erandit kohaldatakse ka vastavalt 26, 35 ja 10 kalendripäeva pikkuste ajavahemike arvutamiseks pärast rakendusmääruse (EL) nr 809/2014 artikli 11 lõikes 4 ja artikli 15 lõikes 2a osutatud ühtse taotluse, toetuse- või maksetaotluste esitamise tähtpäeva ning ühtse taotluse või maksetaotluse muudatustest teatamise tähtpäeva.
   Artikkel 4
   Erandina rakendusmääruse (EL) nr 809/2014 artikli 22 lõikest 1 ei tohi liikmesriikide poolt 2017. aastaks kindlaksmääratav toetusõigustetaotluste või põhitoetuskava toetusõiguste väärtuse suurendamise taotluste esitamise tähtpäev olla hilisem kui 15. juuni.
   Artikkel 5
   Käesolev määrus jõustub Euroopa Liidu Teatajas avaldamise päeval.
   Seda kohaldatakse taotluste ja maksetaotluste suhtes, mis on esitatud 2017. aastaks.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. mai 2017

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).


title: Komisjoni rakendusmäärus (EL) nr 1015/2013, 22. oktoober 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               23.10.2013

               ET

               Euroopa Liidu Teataja

               L 281/4

         KOMISJONI RAKENDUSMÄÄRUS (EL) nr 1015/2013,
   22. oktoober 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. oktoober 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  40,0

                  MK

                  45,6

                  ZZ

                  42,8

                  0707 00 05

                  MK

                  62,5

                  TR

                  119,2

                  ZZ

                  90,9

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  100,6

                  CL

                  90,0

                  IL

                  100,2

                  TR

                  84,1

                  ZA

                  102,7

                  ZZ

                  95,5

                  0806 10 10

                  BR

                  230,6

                  TR

                  163,0

                  ZZ

                  196,8

                  0808 10 80

                  CL

                  94,7

                  NZ

                  104,2

                  US

                  156,2

                  ZA

                  105,3

                  ZZ

                  115,1

                  0808 30 90

                  TR

                  120,5

                  ZZ

                  120,5

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 1124/2013, 8. november 2013 , millega muudetakse rakendusmäärust (EL) nr 540/2011 seoses toimeaine bifenoksi heakskiitmise tingimustega  EMPs kohaldatav tekst

text:
               9.11.2013

               ET

               Euroopa Liidu Teataja

               L 299/34

         KOMISJONI RAKENDUSMÄÄRUS (EL) nr 1124/2013,
   8. november 2013,
   millega muudetakse rakendusmäärust (EL) nr 540/2011 seoses toimeaine bifenoksi heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ning nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 21 lõikes 3 esimesena esitatud juhtumit ja artikli 78 lõiget 2,
   ning arvestades järgmist:

               (1)

               Komisjoni direktiiviga 2008/66/EÜ (2) kanti toimeaine bifenoks nõukogu direktiivi 91/414/EMÜ (3) I lisasse.

               (2)

               Direktiivi 91/414/EMÜ I lisas esitatud toimeaineid käsitatakse määruse (EÜ) nr 1107/2009 kohaselt heakskiidetuna ja need on loetletud komisjoni rakendusmääruse (EL) nr 540/2011 (4) lisa A osas.

               (3)

               Vastavalt määruse (EÜ) nr 1107/2009 artikli 21 lõike 1 esimesele lõigule esitas Belgia komisjonile taotluse bifenoksi heakskiitmine uuesti läbi vaadata, pidades silmas uusi teaduslikke ja tehnilisi teadmisi, mis tulenevad kõnealusele liikmesriigile teavitaja poolt kõnealuse määruse artikli 56 lõike 1 kohaselt esitatud teabest. Asjaomases teabes käsitletakse bifenoksi kasutamisest tulenevat nitrofeeni moodustumist.

               (4)

               Belgia hindas teavitaja esitatud teavet. Belgia esitas 21. märtsil 2013 oma hinnangu esialgse hindamisaruande lisandina teistele liikmesriikidele, komisjonile ja Euroopa Toiduohutusametile (edaspidi „toiduohutusamet”).

               (5)

               Kõnealust teavet arvestades on komisjon seisukohal, et on märke, mis viitavad sellele, et bifenoks ei vasta enam määruse (EÜ) nr 1107/2009 artiklis 4 sätestatud heakskiitmise kriteeriumidele.

               (6)

               Komisjon palus teavitajal esitada oma märkused.

               (7)

               Arvestades asjaolu, et teatavates keskkonnatingimustes võib bifenoksi kasutamisest moodustuda nitrofeen, on komisjon jõudnud järeldusele, et kõnealusest ainest tulenevat keskkonnaohtlikkust on võimalik ära hoida vaid täiendavate piirangute kehtestamisega.

               (8)

               Kinnitatakse, et toimeaine bifenoks on määruse (EÜ) nr 1107/2009 alusel heaks kiidetud. Taotluste hindamisel taimekaitsevahendite jaoks loa andmisel peaksid liikmesriigid pöörama erilist tähelepanu bifenoksi kasutamisest nitrofeeni moodustumise võimalusele ning vajaduse korral kehtestama kasutustingimuste piirangud.

               (9)

               Seetõttu tuleks rakendusmääruse (EL) nr 540/2011 lisa vastavalt muuta.

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. november 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Komisjoni direktiiv 2008/66/EÜ, 30. juuni 2008, millega muudetakse nõukogu direktiivi 91/414/EMÜ, et lisada toimeainete hulka bifenoks, diflufenikaan, fenoksaprop-P, fenpropidiin ja kvinoklamiin (ELT L 171, 1.7.2008, lk 9).

      (3)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (4)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      LISA
      Rakendusmääruse (EL) nr 540/2011 lisa A osa veeru „Erisätted” bifenoksi käsitlev rida 180 asendatakse järgmisega:

         „A   OSA
         Lubatud kasutada ainult herbitsiidina.
         B   OSA
         Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 14. märtsil 2008 alalises toiduahela ja loomatervishoiu komitees bifenoksi kohta koostatud hindamisaruande järeldusi, eelkõige selle I ja II liidet.
         Üldhindamisel peavad liikmesriigid pöörama erilist tähelepanu:

                     a)

                     käitajate turvalisusele ja tagama, et kasutustingimustega nähtaks vajaduse korral ette piisavad isikukaitsevahendid;

                     b)

                     tarbijate kokkupuutele toidus leiduvate bifenoksi jääkidega, mis esinevad loomsetes saadustes ja külvikorrakultuurides;

                     c)

                     keskkonnatingimustele, milles võib nitrofeen moodustuda.

               Punkti c arvesse võttes kehtestavad liikmesriigid vajaduse korral piirangud seoses kasutustingimustega.”


title: Komisjoni rakendusmäärus (EL) nr 706/2011, 20. juuli 2011 , millega kiidetakse heaks toimeaine profoksüdiim kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               21.7.2011

               ET

               Euroopa Liidu Teataja

               L 190/50

         KOMISJONI RAKENDUSMÄÄRUS (EL) nr 706/2011,
   20. juuli 2011,
   millega kiidetakse heaks toimeaine profoksüdiim kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega toimeainete suhtes, mille kohta on vastu võetud otsus kooskõlas nimetatud direktiivi artikli 6 lõikega 3 enne 14. juunit 2011. aastal. Profoksüdiimi puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 1999/43/EÜ (3).

               (2)

               Vastavalt direktiivi 91/414/EMÜ artikli 6 lõikele 2 sai Hispaania 2. aprillil 1998. aastal ettevõttelt BASF SE taotluse kanda toimeaine profoksüdiim direktiivi 91/414/EMÜ I lisasse. Otsusega 1999/43/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 28. märtsil 2001. aastal.

               (4)

               Liikmesriigid ja komisjon on profoksüdiimi hindamisaruande projekti toiduahela ja loomatervishoiu alalises komitees läbi vaadanud. Läbivaatamise lõpptulemusena vormistati 17. juunil 2011. aastal komisjoni läbivaatamisaruanne profoksüdiimi kohta.

               (5)

               Mitmest senisest uuringust on ilmnenud, et profoksüdiimi sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seepärast on asjakohane profoksüdiim heaks kiita.

               (6)

               Ilma et see piiraks määruses (EÜ) nr 1107/2009 sätestatud heakskiitmisjärgsete kohustuste täitmist ning võttes arvesse erilist olukorda, mille tingis üleminek direktiivi 91/414/EMÜ kohaldamiselt määruse (EÜ) nr 1107/2009 kohaldamisele, tuleks siiski kohaldada järgmist. Liikmesriikidele tuleks pärast heakskiitmist näha ette kuuekuuline ajavahemik profoksüdiimi sisaldavate taimekaitsevahendite lubade läbivaatamiseks. Liikmesriigid peaksid lube muutma või load asendama või tühistama, kui see on asjakohane. Erandina kõnealusest tähtajast tuleks ette näha pikem ajavahemik iga taimekaitsevahendit ja selle iga kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (7)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (4) raames hinnatud toimeainete direktiivi 91/414/EMÜ I lisasse kandmisel saadud kogemus on näidanud, et raskusi võib tekkida kehtivate lubade omanike kohustuste tõlgendamisel seoses andmetele juurdepääsuga. Edasiste raskuste vältimiseks oleks seepärast vaja täpsustada liikmesriikide kohustusi, eelkõige kohustust kontrollida, et loa omanik tõendab, et tal on juurdepääs toimikule, mis vastab kõnealuse direktiivi II lisa nõuetele. Sellise täpsustamise tulemusena ei panda liikmesriikidele ega loaomanikele siiski mingeid uusi kohustusi võrreldes seni vastu võetud direktiividega, millega muudetakse kõnealuse direktiivi I lisa, või võrreldes toimeainete heakskiitmise määrustega.

               (8)

               Kooskõlas määruse (EÜ) nr 1107/2009 artikli 13 lõikega 4 tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa vastavalt muuta.

               (9)

               Selguse huvides tuleks tunnistada kehtetuks komisjoni 24. veebruari 2011. aasta direktiiv 2011/14/EL, millega muudetakse nõukogu direktiivi 91/414/EMÜ, et lisada toimeainete hulka profoksüdiim (6).

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas loetletud toimeaine profoksüdiim kiidetakse heaks kõnealuses lisas sätestatud tingimustel.
   Artikkel 2
   Taimekaitsevahendite ümberhindamine
   1.   Kooskõlas määrusega (EÜ) nr 1107/2009 muudavad või tühistavad liikmesriigid vajaduse korral toimeainena profoksüdiimi sisaldavate taimekaitsevahendite kehtivad load 31. jaanuariks 2012. aastaks.
   Eelkõige kontrollivad nad nimetatud tähtpäevaks, et on täidetud käesoleva määruse I lisas sätestatud tingimused, välja arvatud need, mis on kindlaks määratud nimetatud lisa erisätteid käsitleva veeru B osas, ning et loa omanikul on kooskõlas direktiivi 91/414/EMÜ artikli 13 lõigetes 1–4 sätestatud tingimustega ning määruse (EÜ) nr 1107/2009 artikliga 62 nimetatud direktiivi II lisa nõuetele vastav toimik või juurdepääs sellele.
   2.   Iga lubatud taimekaitsevahendi puhul, mis sisaldab profoksüdiimi ainsa toimeainena või ühena mitmest toimeainest, mis kõik on hiljemalt 31. juuliks 2011. aastaks loetletud rakendusmääruse (EL) nr 540/2011 lisas, viivad liikmesriigid erandina lõikest 1 läbi toote uue hindamise direktiivi 91/414/EMÜ III lisa nõuetele vastava toimiku põhjal kooskõlas määruse (EÜ) nr 1107/2009 artikli 29 lõikes 6 osutatud ühtsete põhimõtetega ning võttes arvesse käesoleva määruse I lisa erisätteid käsitleva veeru B osa. Selle hindamise põhjal otsustavad liikmesriigid, kas toode vastab määruse (EÜ) nr 1107/2009C artikli 29 lõikes 1 sätestatud tingimustele.
   Pärast otsustamist:

               a)

               kui taimekaitsevahend sisaldab profoksüdiimi ainsa toimeainena, muudavad liikmesriigid vajaduse korral luba või tühistavad selle hiljemalt 31. jaanuariks 2013 või

               b)

               kui taimekaitsevahend sisaldab profoksüdiimi ühena mitmest toimeainest, muudavad liikmesriigid vajaduse korral luba või tühistavad selle 31. jaanuariks 2013 või kuupäevaks, mis on loa selliseks muutmiseks või tühistamiseks ette nähtud vastavas õigusaktis või vastavates õigusaktides, millega asjaomane toimeaine või asjaomased toimeained kanti direktiivi 91/414/EMÜ I lisasse või millega kõnealune toimeaine või kõnealused toimeained heaks kiideti, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Kehtetuks tunnistamine
   Direktiiv 2011/14/EL tunnistatakse kehtetuks.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. augustist 2011.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  EÜT L 14, 19.1.1999, lk 30.

      (4)  EÜT L 366, 15.12.1992, lk 10.

      (5)  ELT L 153, 11.6.2011, lk 1.

      (6)  ELT L 51, 25.2.2011, lk 16.

      I LISA

                  Üldnimetus, tunnuskoodid

                  IUPAC nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Profoksüdiim
                  CASi nr 139001-49–3
                  CIPACi nr 621

                  2-[(1E/Z)-[(2RS)-2-(4-klorofenoksü)propoksüimino]butüül]-3-hüdroksü-5-[(3RS;3SR)-tetrahüdro-2H-tiopüraan-3-üül]tsükloheks-2-eenoon

                  > 940 g/kg

                  1. august 2011

                  31. juuli 2021

                  A   OSA
                  Lubatakse kasutada ainult herbitsiidina riisi puhul.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees profoksüdiimi kohta koostatud läbivaatamisaruande järeldusi, eelkõige aruande I ja II liidet.
                  Üldhindamisel peavad liikmesriigid pöörama erilist tähelepanu:

                              —

                              põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;

                              —

                              pikaajalisele riskile organismide suhtes, mis ei kuulu sihtorganismide hulka.

                        Kasutusloa tingimustega nähakse vajaduse korral ette ohu vähendamise meetmed.

         (1)  Täiendavad andmed toimeaine identifitseerimiseks ja täpsustamiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „2

                     Profoksüdiim
                     CASi nr 139001-49–3
                     CIPACi nr 621

                     2-[(1E/Z)-[(2RS)-2-(4-klorofenoksü)propoksüimino]butüül]-3-hüdroksü-5-[(3RS;3SR)-tetrahüdro-2H-tiopüraan-3-üül]tsükloheks-2-eenoon

                     > 940 g/kg

                     1. august 2011

                     31. juuli 2021

                     A   OSA
                     Lubatakse kasutada ainult herbitsiidina riisi puhul.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees profoksüdiimi kohta koostatud läbivaatamisaruande järeldusi, eelkõige aruande I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 põhjavee kaitsele, kui toimeainet kasutatakse tundlike mullastiku- ja/või kliimatingimustega piirkonnas;

                                 —

                                 pikaajalisele riskile organismide suhtes, mis ei kuulu sihtorganismide hulka.

                           Kasutusloa tingimustega nähakse vajaduse korral ette ohu vähendamise meetmed.”

         (1)  Täiendavad andmed toimeaine identifitseerimiseks ja täpsustamiseks on esitatud läbivaatamisaruandes.


title: Komisjoni rakendusmäärus (EL) 2016/546, 7. aprill 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               8.4.2016

               ET

               Euroopa Liidu Teataja

               L 94/12

         KOMISJONI RAKENDUSMÄÄRUS (EL) 2016/546,
   7. aprill 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. aprill 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  268,0

                  MA

                  91,1

                  SN

                  164,2

                  TR

                  99,8

                  ZZ

                  155,8

                  0707 00 05

                  MA

                  80,7

                  TR

                  131,0

                  ZZ

                  105,9

                  0709 93 10

                  MA

                  89,8

                  TR

                  118,9

                  ZZ

                  104,4

                  0805 10 20

                  EG

                  49,3

                  IL

                  77,2

                  MA

                  55,4

                  TN

                  71,4

                  TR

                  40,8

                  ZA

                  51,4

                  ZZ

                  57,6

                  0805 50 10

                  MA

                  91,9

                  TR

                  65,0

                  ZZ

                  78,5

                  0808 10 80

                  AR

                  86,1

                  BR

                  93,7

                  CL

                  116,7

                  US

                  158,0

                  ZA

                  85,9

                  ZZ

                  108,1

                  0808 30 90

                  AR

                  181,1

                  CL

                  105,5

                  CN

                  66,8

                  ZA

                  127,2

                  ZZ

                  120,2

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) nr 1223/2012, 18. detsember 2012 , millega kehtestatakse üksikasjalikud eeskirjad Šveitsist pärineva üle 160 kg kaaluvate elusveiste imporditariifikvoodi rakendamiseks, mis on sätestatud Euroopa Ühenduse ja Šveitsi Konföderatsiooni vahelises põllumajandustoodetega kauplemist käsitlevas kokkuleppes

text:
               19.12.2012

               ET

               Euroopa Liidu Teataja

               L 349/39

         KOMISJONI RAKENDUSMÄÄRUS (EL) nr 1223/2012,
   18. detsember 2012,
   millega kehtestatakse üksikasjalikud eeskirjad Šveitsist pärineva üle 160 kg kaaluvate elusveiste imporditariifikvoodi rakendamiseks, mis on sätestatud Euroopa Ühenduse ja Šveitsi Konföderatsiooni vahelises põllumajandustoodetega kauplemist käsitlevas kokkuleppes
   (kodifitseeritud tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes artikliga 4,
   ning arvestades järgmist:

               (1)

               Komisjoni 23. detsembri 2005. aasta määrust (EÜ) nr 2172/2005, millega kehtestatakse üksikasjalikud rakenduseeskirjad Šveitsist pärit üle 160 kg kaaluvate elusveiste imporditariifi kvoodi jaoks, mis on sätestatud Euroopa Ühenduse ja Šveitsi Konföderatsiooni vahelises põllumajandustoodetega kauplemist käsitlevas kokkuleppes (2) on korduvalt oluliselt muudetud (3). Selguse ja otstarbekuse huvides tuleks kõnealune määrus kodifitseerida.

               (2)

               Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe (4) („kokkulepe”) raames nähakse ette liidu tollimaksuvaba tariifikvoodi avamine 4 600 Šveitsist pärineva ning üle 160 kg kaaluva elusveise impordiks. Kõnealuse tariifikvoodi avamiseks ja haldamiseks tuleks vastu võtta üksikasjalikud eeskirjad igaks aastaks.

               (3)

               Asjaomaste toodete puhul on kõnealuse tariifikvoodi jaotamiseks sobiv kasutada määruse (EÜ) nr 1234/2007 artikli 144 lõike 2 punktis b nimetatud üheaegse läbivaatamise meetodit.

               (4)

               Kõnealusest tariifikvoodist tuleneva soodustuse saamiseks peavad elusloomad pärinema Šveitsist vastavalt kokkuleppe artiklis 4 osutatud eeskirjadele.

               (5)

               Spekulatsiooni vältimiseks tuleks tariifikvoodiga lubatud kogused teha kättesaadavaks ettevõtjatele, kes suudavad tõendada tegelikku märkimisväärse ulatusega kaubandustegevust kolmandate riikidega. Seoses sellega ja tõhusa haldamise tagamiseks tuleks asjaomastelt ettevõtjatelt nõuda, et nad oleksid asjaomase aastase kvoodi kehtivusajale eelnenud aasta jooksul importinud vähemalt 50 looma, eeldades, et 50 loomast koosnevat partiid võib käsitada tavapärase saadetisena. Kogemused on näidanud, et ühe partii ost on esmanõue, et käsitada tehingut tõelise ja elujõulisena.

               (6)

               Impordiõiguste saamiseks tuleks kehtestada tagatis, litsentsid ei tohiks olla loovutatavad ning impordilitsentse tuleks ettevõtjatele välja anda üksnes koguste suhtes, mille puhul neile on antud impordiõigused.

               (7)

               Tariifikvootide võrdsema kasutusvõimaluse tagamiseks ning selleks, et iga taotluse puhul tagada majanduslikult tasuv loomade arv, peaks iga taotluse puhul olema määratud loomade miinimum- ja maksimumarv.

               (8)

               Tuleks kehtestada, et impordiõigused eraldatakse pärast järelemõtlemisaega ja vajaduse korral kohaldatakse impordi suhtes kindlaksmääratud jaotuskoefitsienti.

               (9)

               Määruse (EÜ) nr 1234/2007 artikli 130 kohaselt tuleb kõnealust korda hallata impordilitsentside abil. Selleks tuleks sätestada eeskirjad taotluste esitamise ning taotlustes ja litsentsidel esitatava teabe kohta, seda vajaduse korral lisaks komisjoni 31. augusti 2006. aasta määruse (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (5) komisjoni 23. aprilli 2008. aasta määruse (EÜ) nr 376/2008, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad (6) ja komisjoni 21. aprilli 2008. aasta määruse (EÜ) nr 382/2008, veise- ja vasikalihasektori impordi- ja ekspordilitsentside rakenduseeskirjade kohta (7) teatavatele sätetele või nendest erandeid tehes.

               (10)

               Selleks et kohustada ettevõtjaid taotlema impordilitsentse kõikide eraldatud impordiõiguste suhtes, peaks kõnealune taotlemine olema impordiõiguste tagatise osas esmanõue komisjoni 28. märtsi 2012. aasta rakendusmääruse (EL) nr 282/2012 (millega sätestatakse põllumajandustoodete tagatissüsteemi üksikasjalikud rakenduseeskirjad) (8) tähenduses.

               (11)

               Kogemused on näidanud, et tariifikvootide nõuetekohaseks haldamiseks tuleks samuti sätestada, et litsentsiomanik oleks ka tegelik importija. Seepärast peaksid sellised importijad kõnealuste loomade ostmises, veos ja importimises aktiivselt osalema. Tõendi esitamine nendes tegevustes osalemise kohta peaks seega olema esmanõue litsentsiga seotud tagatiste puhul.

               (12)

               Tariifikvoodi alusel imporditud loomade range statistilise kontrollimise tagamiseks ei kohaldata määruse (EÜ) nr 376/2008 artikli 7 lõikes 4 nimetatud lubatud kõikumist.

               (13)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Igal aastal avatakse ajavahemikeks 1. jaanuarist 31. detsembrini liidu tollimaksuvaba imporditariifikvoot 4 600 CN-koodide 0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 massiga üle 160 kg või ex 0102 90 91 massiga üle 160 kg alla kuuluva Šveitsist pärit üle 160 kg kaaluvat elusveise impordiks.
   Tariifikvoodi järjenumber on 09.4203.
   2.   Lõikes 1 nimetatud toodete suhtes kohaldatakse päritolureegleid, mis on sätestatud Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe artiklis 4.
   Artikkel 2
   1.   Määruse (EÜ) nr 1301/2006 artikli 5 kohaselt tähendab kõnealuses artiklis osutatud tegelemine kauplemisega kolmandate riikidega, et taotlejad on importinud vähemalt 50 CN-koodi 0102 alla kuuluvat looma.
   Liikmesriigid võivad kolmandate riikidega kauplemise tõendusena võtta vastu määruse (EÜ) nr 1301/2006 artikli 5 teises lõikes osutatud dokumentide koopiaid, mille pädev asutus on nõuetekohaselt kinnitanud.
   2.   Ettevõte, mis on moodustatud selliste ettevõtete ühendamise teel, kes saavad tõendada importi lõikes 1 nimetatud miinimumkoguses, võib oma taotluse aluseks võtta nimetatud impordiandmed.
   Artikkel 3
   1.   Impordiõiguste taotlus peab hõlmama vähemalt 50 looma ega tohi hõlmata rohkem kui 5 % saadaolevast kogusest.
   2.   Impordiõiguste taotlusi saab esitada kuni asjaomase aastase kvoodi kehtivusajale eelneva 1. detsembri kella 13.00 Brüsseli aja järgi.
   3.   Pärast esitatud dokumentide kontrollimist teatavad liikmesriigid komisjonile hiljemalt kümnendal tööpäeval pärast taotluste esitamise tähtaja lõppu taotletud üldkogused.
   Olenemata määruse (EÜ) nr 1301/2006 artikli 6 lõikest 3 kohaldatakse kõnealuse määruse artiklit 11.
   Artikkel 4
   1.   Impordiõigused antakse kõige varem seitsmendal ja hiljemalt kuueteistkümnendal tööpäeval pärast artikli 3 lõike 3 esimeses lõigus osutatud teatamisperioodi lõppu.
   2.   Kui määruse (EÜ) nr 1301/2006 artikli 7 lõikes 2 osutatud ühtse jaotuskoefitsiendi kohaldamise tulemusena on ühes taotluses taotletav kogus väiksem kui 50 looma, jaotavad asjaomased liikmesriigid kvoodi liisuheitmisega 50 looma suurusteks partiideks. Kui järelejäänud kogus on väiksem kui 50 looma, antakse impordiõigus selle koguse kohta.
   3.   Kui lõike 2 kohaldamisest tulenevalt eraldatakse impordiõigused taotletust väiksemale kogusele, vabastatakse võrdeline osa artikli 5 lõike 1 kohaselt esitatud tagatisest viivitamata.
   Artikkel 5
   1.   Impordiõiguste tagatis on 3 eurot looma kohta. Nimetatud summa tuleb esitada pädevale asutusele koos impordiõiguste taotlusega.
   2.   Impordilitsentsi taotlused tuleb koostada eraldatud koguse kohta. See kohustus on esmanõue rakendusmääruse (EL) nr 282/2012 artikli 19 lõike 2 tähenduses.
   3.   Kui artikli 4 lõikes 2 nimetatud jaotuskoefitsiendi kohaldamise tulemusena eraldatakse impordiõigusi taotletust väiksemale kogusele, siis vabastatakse viivitamata võrdeline osa esitatud tagatisest.
   Artikkel 6
   1.   Jaotatud koguste importimisel tuleb esitada impordilitsents või -litsentsid.
   2.   Litsentsitaotlusi võib esitada üksnes selles liikmesriigis, kus taotleja esitas taotluse tariifikvoodi alusel impordiõiguste saamiseks ja kus ta sai need õigused.
   Iga impordilitsentsi väljastamisega vähenevad saadud impordiõigused vastavalt ning võrdeline osa artikli 5 lõike 1 kohaselt esitatud tagatisest vabastatakse viivitamata.
   3.   Impordilitsents antakse välja impordiõigused saanud ettevõtja taotlusel ja tema nimele.
   4.   Litsentsitaotlustele ja litsentsidele märgitakse:

               a)

               lahtrisse 8 märgitakse päritoluriik ja märge „jah” ristiga;

               b)

               lahtrisse 16 üks või mitu järgmistest KN-koodidest:
               0102 29 41, 0102 29 49, 0102 29 51, 0102 29 59, 0102 29 61, 0102 29 69, 0102 29 91, 0102 29 99, ex 0102 39 10 massiga üle 160 kg või ex 0102 90 91 massiga üle 160 kg;

               c)

               lahtrisse 20 tariifikvoodi järjenumber (09.4203) ja vähemalt üks I lisas loetletud kannetest.

         Litsentsid kohustavad importima Šveitsist.
   Artikkel 7
   1.   Erandina määruse (EÜ) nr 376/2008 artikli 8 lõikest 1 ei ole käesoleva määruse kohaselt välja antud impordilitsentsid loovutavad.
   2.   Impordilitsentsi andmise tingimuseks on, et esitatakse tagatis, mille suurus on 20 eurot looma kohta ja mis koosneb järgmistest komponentidest:

               a)

               artikli 5 lõikes 1 osutatud tagatis 3 eurot ning

               b)

               17 eurot, mille taotleja esitab koos litsentsitaotlusega.

         3.   Määruse (EÜ) nr 376/2008 artikli 48 lõike 1 kohaselt maksustatakse kõik impordilitsentsil märgitud koguseid ületavad kogused vabasse ringlusse suunamise kuupäeval kohaldatava ühise tollitariifistiku maksu täismääraga.
   4.   Olenemata määruse (EÜ) nr 376/2008 III peatüki 4. jao sätetest ei vabastata tagatist enne, kui on esitatud tõendid selle kohta, et litsentsiomanik vastutab majanduslikult ja logistiliselt asjaomaste loomade ostmise, veo ja vabasse ringlusse lubamise eest. Need tõendid koosnevad vähemalt järgmistest dokumentidest:

               a)

               litsentsiomaniku nimele väljastatud faktuurarve originaaleksemplarist või selle kinnitatud koopiast, mille on väljastanud müüja või tema esindaja, kusjuures mõlema registrijärgne asukoht on Šveitsis, ning litsentsiomaniku esitatavast maksetõendist või kinnitusest selle kohta, et litsentsiomanik on avanud müüja nimele tühistamatu akreditiivi;

               b)

               litsentsiomaniku nimele vormistatud veodokumendist asjaomaste loomade transpordi kohta;

               c)

               tõendist selle kohta, et kaup on deklareeritud vabasse ringlusesse lubamiseks ning tõendile on kaubasaajana märgitud litsentsiomaniku nimi ja aadress.

         Artikkel 8
   Määruseid (EÜ) nr 1301/2006, (EÜ) nr 376/2008 ja (EÜ) nr 382/2008 kohaldatakse vastavalt käesolevale määrusele.
   Artikkel 9
   1.   Erandina määruse (EÜ) nr 1301/2006 artikli 11 lõike 1 teisest lõigust teatavad liikmesriigid komisjonile:

               a)

               hiljemalt 28. veebruariks pärast iga imporditariifikvoodi kehtivusaja lõppu tootekogused, mille kohta eelmise imporditariifikvoodi kehtivusajal on väljastatud impordilitsentsid, sealhulgas selliste koguste puudumise;

               b)

               hiljemalt 30. aprilliks pärast iga imporditariifikvoodi kehtivusaja lõppu tootekogused, mille kohta välja antud impordilitsentsi ei kasutatud või kasutati osaliselt, sealhulgas selliste koguste puudumise; kasutamata jäänud koguste saamiseks leitakse impordilitsentside tagaküljele märgitud koguste ja nende koguste vahe, mille jaoks litsentsid olid välja antud.

         2.   Hiljemalt 30. aprilliks pärast iga imporditariifikvoodi kehtivusaja lõppu esitavad liikmesriigid komisjonile tootekogused, mis lubati vabasse ringlusse määruse (EÜ) nr 1301/2006 artikli 4 kohaselt.
   3.   Lõigetes 1 ja 2 osutatud teabe esitamisel väljendatakse kogused loomade arvuna tootekategooria kohta vastavalt määruse (EÜ) nr 382/2008 V lisale.
   Artikkel 10
   Määrus (EÜ) nr 2172/2005 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas III lisas esitatud vastavustabeliga.
   Artikkel 11
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. detsember 2012

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 346, 29.12.2005, lk 10.

      (3)  Vt II lisa.

      (4)  EÜT L 114, 30.4.2002, lk 132.

      (5)  ELT L 238, 1.9.2006, lk 13.

      (6)  ELT L 114, 26.4.2008, lk 3.

      (7)  ELT L 115, 29.4.2008, lk 10.

      (8)  ELT L 92, 30.3.2012, lk 4.

      I LISA

         Artikli 6 lõike 4 punktis c osutatud kanded

                  —

                  :

                  Bulgaaria keeles

                  :

                  Регламент за изпълнение (ЕC) № 1223/2012

                  —

                  :

                  Hispaania keeles

                  :

                  Reglamento de Ejecución (UE) no 1223/2012

                  —

                  :

                  Tšehhi keeles

                  :

                  Prováděcí nařizeni (EU) č. 1223/2012

                  —

                  :

                  Taani keeles

                  :

                  Gennemførelsesforordning (EU) nr. 1223/2012

                  —

                  :

                  Saksa keeles

                  :

                  Durchführungsverordnung (EU) Nr. 1223/2012

                  —

                  :

                  Eesti keeles

                  :

                  Rakendusmäärus (EL) nr 1223/2012

                  —

                  :

                  Kreeka keeles

                  :

                  Εκτελεστικός κανονισμός (ΕΕ) αριθ. 1223/2012

                  —

                  :

                  Inglise keeles

                  :

                  Implementing Regulation (EU) No 1223/2012

                  —

                  :

                  Prantsuse keeles

                  :

                  Règlement d’exécution (UE) no 1223/2012

                  —

                  :

                  Itaalia keeles

                  :

                  Regolamento di esecuzione (UE) n. 1223/2012

                  —

                  :

                  Läti keeles

                  :

                  Īstenošanas regula (ES) Nr. 1223/2012

                  —

                  :

                  Leedu keeles

                  :

                  Įgyvendinimo reglamentas (ES) Nr. 1223/2012

                  —

                  :

                  Ungari keeles

                  :

                  1223/2012/EU végrehajtási rendelet

                  —

                  :

                  Malta keeles

                  :

                  Regolament ta’ Implimentazzjoni (UE) Nru 1223/2012

                  —

                  :

                  Hollandi keeles

                  :

                  Uitvoeringsverordening (EU) nr. 1223/2012

                  —

                  :

                  Poola keeles

                  :

                  Rozporządzenie wykonawcze (UE) nr 1223/2012

                  —

                  :

                  Portugali keeles

                  :

                  Regulamento de Execução (UE) n.o 1223/2012

                  —

                  :

                  Rumeenia keeles

                  :

                  Regulamentul de punere în aplicare (UE) nr. 1223/2012

                  —

                  :

                  Slovaki keeles

                  :

                  Vykonávacie nariadenie (EÚ) č. 1223/2012

                  —

                  :

                  Sloveeni keeles

                  :

                  Izvedbena uredba (EU) št. 1223/2012

                  —

                  :

                  Soome keeles

                  :

                  Täytäntöönpanoasetus (EU) N:o 1223/2012

                  —

                  :

                  Rootsi keeles

                  :

                  Genomförandeförordning (EU) nr 1223/2012

      II LISA

         Kehtetuks tunnistatud määrus koos muudatuste loeteluga

                  Komisjoni määrus (EÜ) nr 2172/2005
                  (ELT L 346, 29.12.2005, lk 10)

                  Komisjoni määrus (EÜ) nr 1869/2006
                  (ELT L 358, 16.12.2006, lk 49)

                  Komisjoni määrus (EÜ) nr 1965/2006
                  (ELT L 408, 30.12.2006, lk 27)

                  Artikkel 8 ja IX lisa

                  Komisjoni määrus (EÜ) nr 749/2008
                  (ELT L 202, 31.7.2008, lk 37)

                  Artikkel 3

                  Komisjoni määrus (EÜ) nr 1267/2008
                  (ELT L 338, 17.12.2008, lk 37)

      III LISA

         Vastavustabel

                  Määrus (EÜ) nr 2172/2005

                  Käesolev määrus

                  Artikkel 1

                  Artikkel 1

                  Artikli 2 lõige 1

                  Artikli 2 lõige 1

                  Artikli 2 lõige 4

                  Artikli 2 lõige 2

                  Artikli 3 lõige 2

                  Artikli 3 lõige 1

                  Artikli 3 lõike 3 esimene lõik

                  Artikli 3 lõige 2

                  Artikli 3 lõike 3 teine lõik

                  —

                  Artikli 3 lõige 5

                  Artikli 3 lõige 3

                  Artiklid 4, 5 ja 6

                  Artiklid 4, 5 ja 6

                  Artikli 7 lõige 1

                  Artikli 7 lõige 1

                  Artikli 7 lõige 3

                  Artikli 7 lõige 2

                  Artikli 7 lõige 5

                  Artikli 7 lõige 3

                  Artikli 7 lõige 6

                  Artikli 7 lõige 4

                  Artikkel 8

                  Artikkel 8

                  Artikli 8a lõige 1

                  Artikli 9 lõige 1

                  Artikli 8a lõike 2 esimene ja teine lõik

                  Artikli 9 lõige 2

                  Artikli 8a lõige 3

                  Artikli 9 lõige 3

                  —

                  Artikkel 10

                  Artikkel 9

                  Artikkel 11

                  II lisa

                  I lisa

                  —

                  II lisa

                  —

                  III lisa